Borgund kirke (Sogn og Fjordane)

Borgund kirke står i Borgund i Lærdal kommune, Sogn og Fjordane, rett ved Borgund stavkirke, og er en langkirke i tre fra 1868. 

Den ble vigslet 28. august 1868 av sogneprest Henning Frimann Dahl.

Den erstattet stavkirken som sognekirke for Borgund sogn i Sogn prosti og ble delvis finansiert av Fortidsminneforeningen mot at de fikk overta stavkirken. Sogneprest Frimann Dahl var sterkt med på å drive frem denne løsningen. Sognet måtte ha ny kirke fordi stavkirken var blitt for liten, og Dahl mente at det var en nasjonal oppgave å ta vare på Borgund stavkirke for fremtiden.

Kirken er tegnet av Christian Christie. Han sto også bak Hauge kirke i nabosognet. De to kirkene har samme grunnplan, men der Hauge kirke har to tårn og plass til 500 personer, 
har Borgund kirke en takrytter midt over skipet og plass til 175 personer. I utformingen av kirkene var han inspirert av stavkirkene.

Se også
 Borgund stavkirke

 Referanser 

 Eksterne lenker 



Kategori:Kirker i Lærdal
Kategori:Kulturminner i Lærdal
Kategori:Norske kirker fra 1868
Kategori:Christian Christie
Kategori:Kirker i Sogn prosti
Kategori:Trekirker i Norge
Kategori:Langkirker i Bjørgvin bispedømme
Kategori:Stavkirkestil